  Руслан Нуриахметов Анжелика Тихонова корреспондент Удмуртиысь вашкала пужым «Деревья – памятники живой Природы» программалэн вожвылъяськоназ «Российское дерево года – 2022» ним понна вожвылъяське. Со сярысь Удмуртилэсь Кун Думаын депутат Лариса Буранова «ВКонтакте» мерлыко вотэсысь бамаз ивортӥз. « 360 аресъем чеберай Эгра ёросысь Зура черкогуртын улэ. Со кемалась интыысь гинэ учкымон инты ӧвӧл ни, сое учкыны мукет ёросъёсын улӥсьёс но ветло. Ӝуждалаез 11 метр, зӧкталаез 1 метр, лабырес, кужмо – синмаськымон! » Лариса Буранова, Удмуртилэсь Кун Думаын депутат Зураысь вашкала пужымлы вормыны тӥ но юрттыны быгатӥськоды. Со понна 1-тӥ гудырикошконозь чӧлсконпусъя выжыса куара сётоно. Тодэ вайытом, 2020-тӥ арын Вавож ёросысь сусыпу Россиысь паймымон писпуослэн лыдметазы шедиз. Тегъёс: Удмуртия Эгра инкуазь Мерлык писпуос  